
ДО                                                                                                         Изх. № 9400-0-4623
А. С. ЛОЗАНОВА                                                                                            15.04.26 г.
Ж.К. „ДЪБНИКА“ БЛ. ***, ВХ. *, АП. **
ГРАД ВРАЦА 3000

         УВАЖАЕМА ГОСПОЖО ЛОЗАНОВА,
По силата на настанителна Заповед № 1415/02.09.2024 г. на Кмета на Община Враца и сключен договор за наем от 02.09.2024 г., Ви е предоставено общинско жилище, находящо се в гр. Враца,  ж.к. “Дъбника“ бл. ***, вх. *, ап. **.
След извършена справка по административен ред е установено, че към 09.04.2026 г. имате натрупани задължения, както следва:

- 632.58 евро – представляващи наемните вноски за 6 месеца;
- 36.51 евро – представляващи такса битови отпадъци за 1 година.
С оглед предходното, Ви каним да заплатите доброволно всички натрупани задължения в 14 (четиринадесет) - дневен срок от датата на получаване на настоящото. Плащането може да се извърши в касата на Община Враца откъм входа на „Местни данъци и такси” или по банкова сметка на Община Враца в «Интернешънъл Асет Банк АД» - Враца:

1. IBAN: BG90IABG74948402922701, BIC: IABGBGSF, вид плащане: 44 41 00 - наем;

2. IBAN: BG70IABG74943102922601, BIC: IABGBGSF  - ТБО.

Разходите за питейна вода, ел. енергия и отопление следва да се заплащат на касите или по банкови сметки на съответните фирми – доставчици. 
При неизпълнение от Ваша страна, след изтичане на горепосочения срок, с настоящото Ви уведомявам /съгласно изискването на чл. 26 от Административнопроцесуалния кодекс/, че Община Враца започва административна процедура по издаване на заповед за прекратяване на наемните правоотношения поради неплащане на наемната цена или на консумативните разходи, свързани с ползваното жилище, за повече от три месеца, съгласно чл. 37, ал. 1, т. 1 от Наредбата за условията и реда за управление и разпореждане с общинските жилища и чл. 46, ал.1, т. 1 от Закона за общинската собственост. 

         Съгласно изискването на чл. 34 от Административнопроцесуалния кодекс, може да се запознаете с преписката в административната сграда на Община Враца, на ул. „Стефанаки Савов“ № 6, ет. 2, стая 41, всеки работен ден от 08:00 ч. до 17:00 ч. и в 3 /три/-дневен срок от получаване на настоящото уведомление може да представите писмени обяснения и възражения по процедурата.

В случай че не погасите задълженията си и не заплатите дължимите суми в горепосочения размер, след изтичането на срока за доброволно изпълнение, ще се пристъпи към принудително събиране на непогасените парични задължения, ведно с изтеклите лихви, неустойки и разноски, по законоустановения съдебен ред, включително изпълнително производство със съдействието на частен съдебен изпълнител.
За допълнителна информация

тел.: 0879 96 89 88 и 0879 96 89 87 – Дирекция „Общинска собственост“

